EkBass/fiwiki-20250220-pages-articles huggingface dataset:
Ümit Ünal

Ümit Ünal (s. 1965) on turkkilainen kirjailija, elokuvaohjaaja ja käsikirjoittaja. Hänen ohjaamansa elokuva Sofra Sırları ('Ruokapöydän salat') sai ensi-iltansa 2018. Hänen teoksensa Bana Göre Kiyamet ('Tuomiopäivä minun mukaani') ilmestyi 2018. Parnassossa julkaistu Tuula Kojon suomentama kirjoitus "Lähi-idän jauheliha" ilmestyi alun perin turkkilaisessa verkkojulkaisussa Bianetissa. Se käsittelee turkkilaisten miesten harjoittamaa väkivaltaa Turkissa.Kirjailija ja elokuvaohjaaja. Parnasso 3/2018, s. 36. Kirjoitus "Lähi-idän jauheliha" s. 34–36 ==Lähteet== ==Aiheesta muualla== * Luokka:Turkkilaiset kirjailijat Luokka:Turkkilaiset elokuvaohjaajat Luokka:elokuvakäsikirjoittajat Luokka:Vuonna 1965 syntyneet Luokka:Elävät henkilöt
Stesagoras

Stesagoras () oli kahden Miltiades nuoremman ja Kimonin sukuun kuuluneen antiikin kreikkalaisen, Ateenasta kotoisin olleen miehen nimi. == Stesagoras I == Stesagoras I oli Kimon Koalemoksen isä ja Stesagoras II:n ja Miltiades nuoremman isoisä.Herodotos: Historiateos 6.34, 6.103. == Stesagoras II == Stesagoras II oli Kimon Koalemoksen poika ja Stesagoras I:n pojanpoika. Hän seurasi setäänsä Miltiades vanhempaa Traakian Khersonesoksen tyrannina ja jatkoi tämän aloittamaa sotaa lampsakoslaisia vastaan. Stesagoraan kausi tyrannina kesti vain lyhyen aikaa, sillä hänet salamurhasi vihollisen puolelta tullut, joka tekeytyi loikkariksi. Koska Stesagoras kuoli lapsettomana, häntä seurasi tyrannina hänen veljensä Miltiades nuorempi.Herodotos: Historiateos 6.38–39. == Lähteet == Luokka:Antiikin kreikkalaiset
Theagenes Megaralainen

Theagenes (; 600-luku eaa.) oli antiikin kreikkalainen, joka oli kotoisin Megarasta ja toimi kaupunkinsa tyrannina noin vuodesta 630 eaa. lähtien. Theagenes nousi valtaan ajettuaan kansan asiaa aristokraatteja vastaan. Hänen kerrotaan saaneen kansan luottamuksen väkivaltaisilla toimillaan rikkaita vastaan, kuten teurastamalla näiden karjaa, jonka oli tavannut laiduntamasta joella.Aristeles: Politiikka 1305a22–27 (5.5). On arveltu, että kyseessä olisivat olleet julkiset maat. Kansansuosion saatuaan Theagenes sai henkivartiokaartin, jonka avulla hän kumosi kaupungin oligarkkisen hallinnon ja nosti itsensä tyranniksi.Aristeles: Retoriikka 1357b30–35 (1.2). Hänet kuitenkin ajettiin pois kaupungista ennen kuolemaansa. Theagenes antoi tyttärensä avioon Kylonille, joka yritti nousta tyranniksi Ateenassa. Pausanias mainitsee eräitä julkisia rakennuksia, jotka Theagenes rakennutti Megaraan.Pausanias: Kreikan kuvaus 1.40.1, 1.41.2. Muiden tyrannien tavoin Theagenes todennäköisesti tuki elinkeinoja ja taiteita. Se kuva, joka Megaran asioista välittyy myöhemmältä ajalta, ei kuitenkaan anna ymmärtää, että kansa olisi erityisesti hyötynyt Theageneen hallinnosta. == Lähteet == Luokka:Antiikin tyrannit
One Milkali (One Blood)

One Milkali (One Blood) () on australialaisen yhtyeen Electric Fieldsin esittämä kappale, joka julkaistiin 5. maaliskuuta 2024. Electric Fields edusti kappaleella Australiaa vuoden 2024 Eurovision laulukilpailussa Malmössä. Kappale putosi kilpailusta ensimmäisessä semifinaalissa saatuaan 41 pistettä. == Lähteet == Luokka:Australian euroviisuedustuskappaleet Luokka:Vuoden 2024 euroviisuedustuskappaleet
Lanivtsi

Lanivtsi () on kaupunki Ukrainan Ternopilin alueen Kremenetsin piirissä. Kaupunki sijaitsee Dneprin valuma-alueen Pripetjoen Horyn-sivujoen Buhlivka- ja Žerdja -haarajokien liittymäkohdassa, maanteitse noin 65 kilometriä aluekeskus Ternopilistä koilliseen. Tammikuun keskilämpötila on −5,3 ja heinäkuun +18,5 celsiusastetta. Keskimääräinen vuosisademäärä on 580 millimetriä. Ukrainan tilastokeskus arvioi kaupungin väkiluvuksi 8 215 (2022). Vuonna 2001 siellä oli 8 680 asukasta, jotka olivat etnisesti pääosin ukrainalaisia. Vuoden 1989 väestönlaskennassa kirjattiin 9 318 asukasta. Paikkakunta mainitaan historiallisissa dokumenteissa ensimmäisen kerran 1444. Rautatie paikkakunnalle rakennettiin vuonna 1915 (Ternopil-Šepetivka -rataosuus). Kaupunkityyppisen taajaman aseman asutus sai 1956; kaupungiksi Lanivitsi nimettiin vuonna 2001. Ukrainan kesän 2020 aluehallintouudistuksen jälkeen Lanivtsi on kuulunut Kremenetsin piiriin; sitä ennen se oli Lanivtsin piirin hallintokeskus. Kaupungin aiemmista kulttuurihistoriallisesti arvokkaista rakennuksista - Pyhän Marian taivaaseenastumisen kirkosta (1857) ja Pyhän Neitsyen suojeluksen kirkosta (1866) - muistuttavat kirkkojen rauniot. Покровська церква (мур.), м. Ланівці.jpg|Pokrovan kirkko. Ланівці (станція).jpg|Rautatieasema. ==Lähteet== ==Aiheesta muualla== Luokka:Kremenetsin piiri Luokka:Ternopilin alueen kaupungit
Bobby Kotick

Robert A. Kotick on yhdysvaltalainen liikemies. Hän toimi Activision ja sittemmin Activision Blizzardin toimitusjohtajana vuodesta 1991 vuoteen 2023. Activision Blizzard myytiin Microsoftille 68,7 miljardin hintaan, jolloin Kotick jäi eläkkeelle. Hän kuului myös Coca-Colan johtokuntaan 2012–2024 ja Yahoon johtokuntaan vuoteen 2008.https://www.reuters.com/article/us-yahoo- idUSN2847262820080728/ Kotick oli pelaajien keskuudessa kiistanalainen hahmo. Vuoden 2009 Forbesin artikkeli sanoi ettei hän ikinä pelannut tietokonepelejä. Kotick kielsi tämän ja sanoi että hän pelasi Defenderia 1980-luvulla sormensa känsille. Kotick opiskeli University of Michiganissa taidehistoriaa. Hän perusti yliopiston kämppäkaverinsa Howard Marksin kanssa Arktronics-yhtiön myymään Jane-ohjelmistoa, joka emuloi Apple Lisa -tietokoneen käyttöliittymää Commodore 64/128:lla. Applen Steve Jobs oli kuullut Jane-ohjelmistosta ja tapasi Kotickin ja Marksin. Kotick tutustui kasinokeisari Steve Wynniin, joka sijoitti Arktronicsiin 300 000 dollaria. Kotick osti konkurssikypsän Mediagenic-ohjelmistotalon 1990, josta kehittyi Activision. Kotick osti aggressiivisesti pelistudioita. Vuonna 1994 Activision sai 42,5 miljoonaa sijoittajilta. Ensimmäinen hittipeli oli vuoden 1995 MechWarrior 2: 31st Century Combat jota seurasi 1999 Tony Hawk’s Pro Skater. Vuonna 2003 Activision osti 5 miljoonalla Infinity Wardin, joka oli luonut Call of Duty -pelisarjan. Kotick järjesti Activisionin ja ranskalaisen Vivendi Gamesin yhdistymisen 2008, josta muodostui Activision Blizzard. Hänen johdollaan yhtiöstä tuli maailman suurin videopelien julkaisija, jonka arvo oli 2010-luvun alussa yli kolminkertainen seuraavana tulevaan kilpailijaan Electronic Artsiin. Kotick sanoi olevansa poliittisesti libertaari ja äänestäneensä Mitt Romneya presidentinvaaleissa 2012 ja tukeneensa republikaaneja. ==Lähteet== Luokka:Yhdysvaltalaiset yritysjohtajat Luokka:Syntymävuosi puuttuu Luokka:Elävät henkilöt
José Salvador Alvarenga

José Salvador Alvarenga on elsalvadorilainen kalastaja, joka herätti kansainvälistä huomiota ajelehdittuaan merellä 14 kuukauden ajan marraskuusta 2012 tammikuuhun 2014. Alvarenga lähti kalastaman Costa Azulin kalastajakylästä Chiapasista Meksikosta kollegansa Ezequiel Córdoban, joka kuoli matkalla, kanssa ja pelastui Ebonin atollilla Marshallinsaarilla. Alvarenga kirjoitti myöhemmin kokemuksistaan kirjan. ==Selviytyminen merellä== Alvarenga lähti kalastamaan kollegansa Ezequiel Córdoban kanssa 17. marraskuuta 2012 noin seitsemän metriä pitkällä veneellä. Seuraavana yönä iski myrsky, jonka vuoksi kalastajat yrittivät päästä takaisin maihin. Seuraavana aamuna noin klo 9 veneen moottori hajosi, kun kalastajat olivat noin kahden tunnin matkan päässä rannikosta ja näkivät vuorenhuippuja horisontissa. Kalastajat yrittivät hälyttää radiolla apua, mutta heidän esimiehensä ei yrityksistä huolimatta löytänyt yhä kauemmas ajelehtivaa venettä. Kalastajat selviytyivät pyydystämällä kilpikonnia, lintuja ja kaloja. Sateettomina aikoina he joutuivat juomaan kilpikonnanverta tai omaa virtsaansa. Córdoba kuoli nälkään noin neljän kuukauden ajelehtimisen jälkeen kieltäydyttyään enää syömästä raakaa ruokaa, minkä jälkeen Alvarenga piti ruumista veneessä noin viikon ja puhui usein ruumiille. Tuon jälkeen Alvarenga kuitenkin pudotti ruumiin mereen. Alvarenga kertoi havainneensa ajelehtimisen aikana useita rahtialuksia, joiden huomion yritti kiinnittää, mutta turhaan. 30\. tammikuuta 2014 ajelehdittuaan merellä 438 päivää Alvarenga havaitsi Ebonin atollin, jolle ui veneestään. Hän onnistui saamaan apua paikalliselta pariskunnalta. Pelastuttuaan Alvarenga vietti 11 päivää marshallinsaarelaisessa sairaalassa ennen kuin hänet palautettiin El Salvadoriin. ==Kirja== Alvarenga julkaisi lokakuussa 2015 kokemuksestaan kirjan 438 days: an extraordinary true story of survival at sea. Myöhemmin Ezekiel Córdoban omaiset haastoivat Alvarengan oikeuteen, sillä hänen epäiltiin syöneen Córdoban. Alvarengan asianajajan mukaan Córdoban omaiset halusivat kuitenkin vain osan kirjan tuotoista. ==Lähteet== * * ===Viitteet=== Luokka:Elsalvadorilaiset henkilöt Luokka:Syntymävuosi puuttuu Luokka:Elävät henkilöt
Timo Laine (kauppaneuvos)

Timo Juhani Laine (s. 20. helmikuuta 1959 Loimaa) on suomalainen juristi ja pankinjohtaja, joka on saanut kauppaneuvoksen arvonimen. Viitattu 7.3.2024. Timo Laine syntyi teknikko Pekka Johannes Laineen ja liikkeenharjoittaja Eila Veera Anneli Sainiolan perheeseen. Hän avioitui 1984 Marjo Kristiina Vuokon kanssa. Laine tuli ylioppilaaksi Loimaan lukiosta 1978 ja valmistui oikeustieteen kandidaatiksi Turun yliopistosta 1984. Varatuomarin arvon hän sai 1994. Laine oli Loimaan Seudun Osuuspankin harjoittelija 1984, Postipankin esimiesharjoittelija ja pankkilakimies 1985–1987, Turun Seudun Osuuspankissa konttorin johtaja 1987–1988, Janakkalan Osuuspankin pankinjohtaja 1988–1990, Nokian Osuuspankin toimitusjohtaja 1990, Tampereen Seudun Osuuspankin aluejohtaja 1990–1994, Valkeakosken Osuuspankin toimitusjohtaja 1994–1996 ja sitten Päijät-Hämeen Osuuspankin toimitusjohtaja. Kauppaneuvoksen arvonimen hän sai 2012. (ei-vapaa) == Lähteet == Luokka:Suomalaiset juristit Luokka:Suomalaiset pankinjohtajat Luokka:Kauppaneuvokset Luokka:Vuonna 1959 syntyneet Luokka:Elävät henkilöt
Orkanger

Orkanger on kaupunki Orklandin kunnassa Trøndelagin läänissä Norjassa. Se on osa Orkanger/Fannremin taajamaa, jonka pinta-ala on 6,9 neliökilometriä ja asukasluku 9 085 vuonna 2023. Vuosina 1920–1963 Orkanger oli itsenäinen kunta. ==Kuvia== Orkangerbarneskole.jpg|Orkangerin alakoulu Orkangerungdomsskole.jpg|Orkangerin yläkoulu Orkdal Kirke.jpg|Orkdalin kirkko Containeromlasting i Orkanger havn (7093121993).jpg|Konttien lastausta Orkangerin satamassa ==Lähteet== Luokka:Orkland Luokka:Norjan taajamat Luokka:Norjan kaupungit Luokka:Norjan entiset kunnat
Svorkmo

Svorkmo on taajama Orklandin kunnassa Trøndelagin läänissä Norjassa. Taajaman pinta-ala on 0,26 neliökilometriä ja asukasluku 292 vuonna 2023. ==Lähteet== Luokka:Orkland Luokka:Norjan taajamat
Storås

Storås on taajama Orklandin kunnassa Trøndelagin läänissä Norjassa. Taajaman pinta-ala on 0,4 neliökilometriä ja asukasluku 306 vuonna 2023. Vuosina 2004–2012 Storåsissa järjestettiin musiikkifestivaaleja. ==Lähteet== Luokka:Orkland Luokka:Norjan taajamat
Selbekken

Selbekken on taajama Orklandin kunnassa Trøndelagin läänissä Norjassa. Taajaman pinta-ala on 0,5 neliökilometriä ja asukasluku 435 vuonna 2023. Selbekken oli entisen Agdenesin kunnan keskustaajama. ==Lähteet== Luokka:Orkland Luokka:Norjan taajamat
Løkken Verk

Løkken Verk on taajama Orklandin kunnassa Trøndelagin läänissä Norjassa. Taajaman pinta-ala on 1,6 neliökilometriä ja asukasluku 1 271 vuonna 2023. Løkken Verk muodostui vuosina 1654–1987 toiminnassa olleen Løkkenin kaivoksen yhteyteen. ==Kuvia== Løkken Verk UBT-TO-076122-22 01 1.jpg|Løkken Verk noin vuonna 1910. Orkla gruber Løkken verk UBT-TO-001334-8 01 1.jpg|Kaivoksen työntekijöitä 1900-luvun alussa. ==Lähteet== Luokka:Orkland Luokka:Norjan taajamat
Løkkenin kirkko

Løkkenin kirkko () on Orklandin kunnassa Trøndelagin läänissä Norjassa sijaitseva puinen pitkäkirkko vuodelta 1929. ==Lähteet== ==Aiheesta muualla== Luokka:Norjan puukirkot Luokka:Orkland
Thamshavnin rata

Thamshavnin rata () on Trøndelagin läänissä Norjassa sijaitseva lakkautettu rautatie, jolla nykyisin järjestetään museojuna-ajeluja. Rata avattiin vuonna 1908 ja se oli maailman ensimmäisiä sähköistettyjä rautateitä. Henkilöliikenne radalla lakkautettiin 1963 ja tavaraliikenne 1974. Osa radasta on sittemmin purettu, ja jäljellä oleva osa on suojeltu. ==Lähteet== ==Aiheesta muualla== Luokka:Norjan museorautatiet
Saura

Saura voi tarkoittaa seuraavia: * Saura, Jarkko Even albumi vuodelta 1987 * Elias Saura, suomalainen kauppaneuvos * Carlos Saura, espanjalainen elokuvaohjaaja
Olavi Niemi

Olavi Niemi -nimisiä suomalaisia henkilöitä ovat: * Olavi Niemi, korkeushyppääjä * Olavi Niemi, pesäpalloilija * Olavi Niemi (s. 1930), näyttelijä * Olavi Niemi (s. 1937), kauppias, yritysjohtaja ja kauppaneuvos.
Benjamin Vautier

Benjamin Vautier (1829–1898) oli sveitsiläinen taidemaalari. Hän opiskeli ensin Genevessä ja vuodesta 1850 Düsseldorfissa, jonka taideakatemiaan hänet 1865 nimitettiin professoriksi. Hänen erikoisalanaan olivat aidot, usein humoristiset laatumaalaukset Svaabian ja Reinin seutujen kansanelämästä. Hänen teoksensa eivät taiteelliselta tasoltaan ole kovin korkealla mutta olivat aiheittensa vuoksi aikoinaan suosittuja kaikkialla. Monet niistä ovat tulleet laajalti tunnetuiksi jäljennöksinä, kuten Tanssiaislepohetki, Tanssiharjoitus, Ompelukoulu, Hautajaistalossa, Morsiamen malja.,Vautier, Benjamin Tietosanakirja. Osa 10, palsta 763–764. Tietosanakirja-osakeyhtiö 1919 Benjamin Vautier (1829-1898), Die erste Tanzstunde, Porzellanmalerei, Bildplatte, D2134.jpg|Ensimmäinen tanssitunti. Benjamin Vautier - Versteigerung auf dem Dorfplatz.jpg|Huutokauppa kylän torilla. Benjamin Vautier - Am Krankenbett (1873).jpg|Sairasvuoteella, 1873. ==Lähteet== ==Aiheesta muualla== Luokka:Sveitsiläiset taidemaalarit Luokka:Vuonna 1829 syntyneet Luokka:Vuonna 1898 kuolleet
Orkdalin kirkko

Orkdalin kirkko () on Orklandin kunnassa Trøndelagin läänissä Norjassa sijaitseva kivinen pitkäkirkko vuodelta 1893. ==Lähteet== ==Aiheesta muualla== Luokka:Norjan kivikirkot Luokka:Orkland
Peter Vogelius Deinboll

Peter Vogelius Deinboll (8. tammikuuta 1783 Kööpenhamina, Tanska – 13. toukokuuta 1874 Vestre Aker, Norja) oli norjalainen pappi, suurkäräjäedustaja ja kasvi- sekä hyönteistieteilijä. Hän teki tärkeitä löytöjä itäisessä Finnmarkissa. Saippuamarjakasveihin kuuluva Deinbollia-suku on nimetty hänen mukaansa. ==Lähteet== ==Aiheesta muualla== * Norsk biografisk leksikon Luokka:Norjalaiset papit Luokka:Norjalaiset poliitikot Luokka:Norjalaiset kasvitieteilijät Luokka:Entomologit Luokka:Vuonna 1783 syntyneet Luokka:Vuonna 1874 kuolleet
Waverley

Waverley on 1814 ilmestynyt skotlantilaisen kirjailijan Walter Scottin kirjoittama romaani. Sen on suomentanut V. Andelin eli Väinö Hämeen-Anttila, ja suomennoksen on julkaissut WSOY vuonna 1904 kolmantena teoksena sarjassa Suurten kertojain teoksia. Waverley oli ensimmäinen Scottin suurista historiallisista romaaneista. Kertomuksen tapahtumat sijoittuvat pääasiassa 1700-luvun keskivaiheille Skotlantiin. Teoksessa ovat kiinnostavia kuvauksia skotlantilaisten elämästä ja heidän tunteistaan Stuarteja kohtaan.Waverley, Tietosanakirja. Osa 10, palsta 764. Tietosanakirja-osakeyhtiö 1919 ==Lähteet== ==Aiheesta muualla== * Waverley. Kirjasampo Luokka:1810-luvun kirjat Luokka:Skotlantilaiset romaanit
Mariam Kamara

Mariam Kamara (s. 1979 Ranska) on nigeriläinen arkkitehti. Hän suunnittelee asuintiloja käyttäen tekniikoita ja materiaaleja, jotka ovat saatavilla afrikkalaisille yhteisöille: sementtiä, kierrätettyä metallia ja savea. Mariam Kamara sai tietojenkäsittelytieteestä vuonna 2001 kandidaatin tutkinnon Purduen yliopistosta ja vuonna 2004 maisterin tutkinnon New Yorkin yliopistosta sekä vuonna vuonna 2013 maisterin tutkinnon arkkitehtuurista Washingtonin yliopistosta. Hänen diplomityönsä Mobile Loitering oli esillä Milanon triennaalissa vuonna 2014 näyttelyssä Africa Big Chance Big Change. Vuonna 2014 Niameyssä, Nigerissä, Kamara perusti Atelier Masomi -arkkitehtitoimiston. Kamaran töitä ovat mm. Niamey 2000 -asuinalueprojekti Nigerissä, Niameyn kulttuurikeskus ja Hikman kulttuurikeskus Dndajiissa. Vuonna 2022 Kamara valittiin suunnittelemaan Bët-bi museo Senegaliin. == Lähteet == Luokka:Nigeriläiset henkilöt Luokka:Arkkitehdit Luokka:Vuonna 1979 syntyneet Luokka:Elävät henkilöt
Yoav Gallant

Yoav Gallant (; s. 8. marraskuuta 1958) on israelilainen poliitikko, entinen puolustusministeri ja asevoimista eläkkeelle jäänyt kenraalimajuri. Gallant edustaa Likud-puoluetta. ==Elämäkerta== Yoav Gallant syntyi Jaffassa Israelissa 8. marraskuuta 1958. Myöhemmin hän varttui Ramat Ganissa ja Givatayimissa. Gallant opiskeli taloutta ja liikehallintoa Haifan yliopistossa. ===Sotilasura=== Gallantin sotilasura alkoi vuonna 1977 Israelin laivaston kommandojoukoissa siirtyen myöhemmin maavoimien puolelle. 1980-luvun alussa sotilasura keskeytyi lyhyeksi aikaa, kun Gallant muutti Yhdysvaltojen Alaskaan työskennellen metsurina. Hänen palatessaan merivoimien erikoisjoukkojen Shayetet 13-osaston komentaja. Myöhemmin hän eteni edelleen prikaatinkomentajaksi, Gazan divisioonan komentajaksi, panssaridivisioonan komentajaksi ja maavoimien esikuntapäälliköksi. Hänet ylennettiin kenraalimajuriksi vuonna 2002 ja vuosina 2005–2010 hän oli asevoimien Eteläisen alueen komentaja. Vuonna 2008 hän johti joukkoja Israelin Gazan kaistalla toteuttaman operaatio Valetun lyijyn aikana. === Poliittinen ura === Gallant jäi lopulta eläkkeelle asevoimista ja siirtyi politiikkaan. Vuonna 2015 hänet valittiin knessetiin, jossa hän edusti uutta Kulanu-puoluetta. Myöhemmin hän on edustanut Likud-puoluetta. Vuonna 2018 hänestä tuli rakennusministeri ja joulukuussa 2022 puolustusministeri. Gallant ajautui kuitenkin kiistoihin pääministeri Benjamin Netanjahun kanssa, liittyen pääministerin hyvin kiistanalaisiin muutoksiin maan oikeusjärjestelmässä. Netanjahu kerkesi maaliskuussa 2023 ilmoittaa Gallantille erottavansa hänet, mutta erotusta ei lopulta pistetty virallisesti voimaan. Gallant toimi edelleen puolustusministerinä Hamasin hyökättyä Gazan kaistalta Israelin puolelle 7. lokakuuta 2023, mikä johti laajempaan sotaan ja Israelin maahyökkäykseen. Gallantin mukaan Israelin tavoite on kaataa Hamasin hallinto kaistalla. Israel vastaisi tämän jälkeen turvallisuusasioista, mutta palestiinalaiset jatkaisivat hallinnollista vastuuta muiden asioiden taholla. Toukokuussa 2024 Kansainvälisen rikostuomioistuimen (ICC) johtava syyttäjä kertoi hakevansa Gallantille, pääministeri Benjamin Netanjahulle ja Hamasin johtajille kansainvälistä pidätysmääräystä useista Gazan sodan aikana tehdyistä sotarikoksista ja rikoksista ihmisyyttä vastaan. Pidätysmääräys annettiin marraskuussa 2024. Gallant nähtiin sodan edetessä maltillisena vaikuttajana Israelin hallituksessa. Ajan myötä hän riitantui Netanjahun kanssa Gallantin kannattaessa ääriortodoksilaisten juutalaisten asepalvelusta, tulitaukosopimusta Hamasin ottamien panttivankien vapauttamiseksi ja selvitystä lokakuun 7. päivän turvallisuusepäonnistumista. Netanjahu erotti Gallantin 5. marraskuuta 2024. Netanjahu perusteli erotusta "luottamuskriisillä" ja nimitti Gallantin seuraajaksi Israel Katzin. 1\. tammikuuta 2025 Gallant ilmoitti eroavansa knessetistä. ==Lähteet== Luokka:Israelin puolustusministerit Luokka:Israelilaiset kenraalit Luokka:Israelilaiset poliitikot Luokka:Sotarikoksista syytetyt Luokka:Vuonna 1958 syntyneet Luokka:Elävät henkilöt
Ealhmund

Ealhmund oli Kentin kuningas vuosina 784–789. Anglosaksien kronikan mukaan Ealhmund oli Eafan poika ja tulevan Wessexin kuninkaan Egbertin isä. Vuodelta 784 on säilynyt ote peruskirjasta, jossa Ealhmund antoi Sheldwichistä maata Reculverin apotille. Ilmeisesti Mercian kuningas Offa syrjäytti Ealhmundin noin 789, sillä Anglosaksien kronikassa kerrotaan, että kentiläiset olisi aiemmin väärin perustein pakotettu luopumaan uskollisuudestaan Egbertin sukulaisille. Samana vuonna Wessexin kuningas Beorhtric ja Mercian kuningas Offa karkottivat Egbertin Englannista. Seuraavalta vuodelta on säilynyt asiakirja, jonka mukaan Mercian kuningas Offa hallitsi suoraan Kentiä ilman mainintaa alikuninkaasta. == Lähteet == Luokka:Englannin anglosaksikuninkaat
Gaetano Coronaro

Gaetano Coronaro (18. joulukuuta 1852 Vicenza – 5. huhtikuuta 1908 Milano) oli italialainen säveltäjä ja kapellimestari.Laura Kuhn, Dennis McIntire, Coronaro Baker’s Biographical Dictionary of Musicians, viitattu 7.3.2024 Coronaro kouluttautui Vicenzassa ja sai sitten Franco Facciolta opetusta Milanon konservatoriossa (1871–1873). Hänen valmistumisteoksensa oli Un tramonto (1873), joka sai Giovannina Lucca -palkinnon. Coronaro täydensi opintojaan ulkomailla ennen asettumistaan Milanoon vuonna 1876. Hän aloitti opettamisen Milanon konservatoriossa vuonna 1879 ja pääsi sinne sävellysprofessoriksi vuonna 1894. Coronaro myös johti La Scalassa. Hänen sävellystuotantoonsa kuuluu viisi oopperaa, joista vain ensimmäinen (La Creole, 1878) saavutti suosiota. Muut oopperat olivat Il malacarne (1894), Un curioso accidente (1903), Enoch Arden (1905) ja La signora di Challant. Oopperoiden ohella Coronaro sävelsi myös orkesteriteoksia, hengellistä musiikkia ja kamarimusiikkia. Myös Coronaron veljet Antonio ja Gellio Coronaro olivat muusikoita. == Lähteet == Luokka:Italialaiset säveltäjät Luokka:Italialaiset oopperasäveltäjät Luokka:Vuonna 1852 syntyneet Luokka:Vuonna 1908 kuolleet
Tiaretin maakunta

Tiaretin maakunta () eli wilaya on hallintoalue Algerian pohjoisosassa. Sen keskus on Tiaretin kaupunki. Maakunnan pinta-ala on 20 050,50 neliökilometriä. Asukkaita on 988 100 henkeä (vuonna 2018, arvio). Tiaretin maakunta rajoittuu pohjoisessa Relizanen ja Tissemsiltin, idässä Djelfan, etelässä Laghouatin ja El Bayadhin sekä lännessä Saïdan ja Mascaran maakuntiin. Maisemaa leimaavat Tell-Atlaksen vuoret pohjoisessa, keskiosan ylätasangot ja Saharan Atlas etelässä. Vuotuinen sademäärä on 300–400 millimetriä. Maakunta jakautuu hallinnollisesti 14 piirikuntaan eli daïraan, joihin kuuluu 42 kuntaa. Piirikuntien keskukset ovat Aïn Deheb, Aïn Kermes, Dahmouni, Frenda, Hamadia, Ksar Chellala, Mahdia, Mechraa Safa, Medroussa, Meghila, Oued Lilli, Rahouia, Sougueur ja Tiaret. Tiaretista on maantieyhteydet naapurimaakuntiin. Sen kautta kulkee Relizanen ja Tissemsiltin välinen uusi rautatielinja. Aïn Bouchekifissa on kotimaanliikenteen lentokenttä. Maakunnan pääelinkeinot ovat viljaa, vihanneksia ja hedelmiä tuottava maanviljely sekä karjanhoito. Lisäksi on muun muassa kaivos-, elintarvike-, rakennustarvike- ja metalliteollisuutta. Tiaretissa toimii Ibn Khaldounin yliopisto. Nähtävyyksiä ovat berberien ja roomalaisajan rauniot, Ibn Khaldounin luolat, Djedarin mausoleumit, Chaouchouan hevostila ja Serguinen kylpylä. ==Lähteet== ==Aiheesta muualla== * Tiaretin matkailusivusto , , Luokka:Algerian maakunnat
Antonio Coronaro

Antonio Coronaro (29. kesäkuuta 1851 Vicenza – 24. maaliskuuta 1933 Vicenza) oli italialainen säveltäjä ja urkuri.Laura Kuhn, Dennis McIntire, Coronaro Baker’s Biographical Dictionary of Musicians, viitattu 7.3.2024 Coronaro opiskeli Vicenzassa ja toimi Vicenzan tuomiokirkon urkurina vuodesta 1885 kuolemaansa saakka. Hänen ensimmäinen oopperansa Seila (1880) sai hyvän vastaanoton. Hänen oopperoitaan ovat myös La maliarda (1884), Il falco di Calabria (1903), Edward ja Olinta e Simone. Coronaro sävelsi lisäksi pianokappaleita, lauluja ja hengellisiä teoksia. Myös hänen veljensä Gaetano ja Gellio Coronaro olivat muusikoita. == Lähteet == Luokka:Italialaiset säveltäjät Luokka:Italialaiset oopperasäveltäjät Luokka:Italialaiset urkurit Luokka:Vuonna 1851 syntyneet Luokka:Vuonna 1933 kuolleet
Korisliiga-kausi 2022–2023

Korisliiga-kausi 2022–2023 oli 84. kausi, jolloin pelattiin miesten koripallon Suomen mestaruudesta. Espoolainen Tapiolan Honka nousi sarjaan voitettuaan I-A-Divisioonan mestaruuden edellisellä kaudella. Joukkue korvasi Loimaan Bisonsin, joka putosi viime kaudella. Kausi alkoi 30. syyskuuta 2022. == Joukkueet == Joukkue Kaupunki Kotihalli Perustettu BC Nokiahttps://www.basket.fi/basket/sarjat/joukkue/?team_id=16&season;_id=125119&league;_id=4 Nokia Nokian Palloiluhalli 1997 Helsinki Seagullshttps://www.basket.fi/basket/sarjat/joukkue/?team_id=4638571&season;_id=125119&league;_id=4 Helsinki Töölön kisahalli 2013 Karhu Baskethttps://www.basket.fi/basket/sarjat/joukkue/?team_id=25&season;_id=125119&league;_id=4 Kauhajoki IKH Areena 1910 Kataja Baskethttps://www.basket.fi/basket/sarjat/joukkue/?team_id=42&season;_id=125119&league;_id=4 Joensuu Motonet Areena 1900 Kobrathttps://www.basket.fi/basket/sarjat/joukkue/?team_id=22&season;_id=125119&league;_id=4 Lapua Lapuan urheilutalo 1989 Korihaithttps://www.basket.fi/basket/sarjat/joukkue/?team_id=50&season;_id=125119&league;_id=4 Uusikaupunki Uusikaupunki Areena 1898 Kouvothttps://www.basket.fi/basket/sarjat/joukkue/?team_id=41&season;_id=125119&league;_id=4 Kouvola Jatke Areena 1964 KTP- Baskethttps://www.basket.fi/basket/sarjat/joukkue/?team_id=47&season;_id=125119&league;_id=4 Kotka Steveco Areena 1927 Lahti Basketballhttps://www.basket.fi/basket/sarjat/joukkue/?team_id=4614181&season;_id=125119&league;_id=4 Lahti Lahden suurhalli 2015 Salon Vilpashttps://www.basket.fi/basket/sarjat/joukkue/?team_id=23&season;_id=125119&league;_id=4 Salo Salohalli 1908 Tampereen Pyrintöhttps://www.basket.fi/basket/sarjat/joukkue/?team_id=43&season;_id=125119&league;_id=4 Tampere Pyynikin palloiluhalli 1896 Tapiolan Honka Espoo Tapiolan urheiluhalli 1957 == Kauden rakenne == Kausi alkaa kaksinkertaisella runkosarjalla (22 peliä), jonka sarja jakautuu säilyttäen kuitenkin kaikki pisteet. Kuusi parasta jatkavat ylemmässä loppusarjassa, jossa pelataan sijoutuksista, myös kaksinkertaisena (10 peliä). Kuusi huonointa jatkavat alemmassa loppusarjassa, jossa pelataan lopuista pudotuspelipaikoista sekä I-A-Divisioonaan putoamisesta, myös kaksinkertaisena (10 peliä). Viimeiseksi sijouttunut putoaa ensi kaudelle. Pudotuspeleihin pääsevät kaikki ylemmästä loppusarjasta sekä kaksi parasta alemmasta loppusarjasta. Puolivälierät pelataan paras-5-järjestelmällä. Välierät ja Finaalit pelataan paras-7-järjestelmällä. Pronssiottelu on yksittäinen. Finaaleiden voittaja saa Pantteri-patsaan ja on siten Suomen mestari. == Sarjataulukko == ===Ylempi loppusarja=== ===Alempi loppusarja=== ==Pudotuspelit== == Lähteet == 2022–2023 Luokka:Vuoden 2022 koripallo Luokka:Vuoden 2023 koripallo
Gellio Coronaro

Gellio Benevenuto Coronaro (30. marraskuuta 1863 Vicenza – 26. heinäkuuta 1916 Milano) oli italialainen säveltäjä ja pianisti. Hän oli Antonio ja Gaetano Coronaron veli.Laura Kuhn, Dennis McIntire, Coronaro Baker’s Biographical Dictionary of Musicians, viitattu 7.3.2024 Coronaro debytoi pianistina 8-vuotiaana. Hän pääsi teatterin kapellimestariksi Marosticaan ollessaan 13-vuotias. Coronaro aloitti opiskelun Bolognan konservatoriossa 19-vuotiaana ja sai valmistuessaan ensipalkinnon oopperallaan Jolanda, joka kantaesitettiin 24. kesäkuuta 1883. Coronaron opettajia olivat Alessandro Busi, Federico Parisini ja Luigi Mancinelli. Coronaron ooppera Lafesta a marina sai ensipalkinnon Edoardo Sonzognon kilpailussa. Se kantaesitettiin menestyksekkäästi Venetsiassa 21. maaliskuuta 1893. Coronaron muita näyttämöteoksia olivat Minestrone napoletano (1893), Claudia (1895) ja Bertoldo (1910). Hänen tuotantoonsa kuuluu myös kamarimusiikkia, hengellisiä kappaleita ja lauluja. == Lähteet == Luokka:Italialaiset säveltäjät Luokka:Italialaiset oopperasäveltäjät Luokka:Italialaiset pianistit Luokka:Vuonna 1863 syntyneet Luokka:Vuonna 1916 kuolleet
Tasavallan aukio (Praha)

Tasavallan aukio (tšk. Náměstí Republiky) on aukio Tšekin pääkaupungissa Prahassa. Sen yhteydessä sijaitsee muun muassa Prahan kunnantalo sekä kauppakeskus Palladium. ==Nimi== Aukio tunnettiin aluksi nimellä Josefské läheisen Pyhän Joosefin kirkon mukaan. Vuonna 1916 se uudelleennimettiin Frans Joosef I:n aukioksi silloisen Itävallan keisarin mukaan. Tšekkoslovakian itsenäistymisen jälkeisenä vuonna se muutettiin nykyäänkin käytössä olevaksi Tasavallan aukioksi. Natsi-Saksan miehityksen aikaan aukio tunnettiin Hybernská-aukiona. Sen vanha nimi palautettiin kuitenkin käyttöön vuonna 1945. ==Sijainti== Tasavallan aukio sijaitsee aivan Uudenkaupungin ja Vanhankaupungin rajalla. Hallinnollisesti se kuuluu kokonaisuudessaan Praha 1:n kaupunginosaan. Sen yhdistää Venceslauksen aukioon Na Příkopě -kävelykatu. ==Historia== Nykyisen Tasavallan aukion historia ulottuu aina 1300-luvulle kun se luotiin Uuden- ja Vanhankaupungin alueiden erottaneen muurin ja vallihaudan yhteyteen. Tältä ajalta on säilynyt muun muassa Ruutiportti, joka on yhä yksi Prahan suosituimmista nähtävyyksistä. Nykyisen muotonsa se sai 1860-luvulla kun Prahan kaupunginmuuri purettiin uusien talojen ja teiden tieltä. Tältä ajalta on muun muassa vuosina 1902–1913 rakennettu suuri jugend-tyylinen Prahan kunnantalo. Itsenäisen Tšekkoslovakian perustamisen jälkeen Tasavallan aukio sai nykyisen nimensä. Tällöin siitä myös suunniteltiin rakennettavan uuden tasavallan symboolinen keskus. Suurin osa suunnitelmista ei kuitenkaan lopulta toteutunut. Näkyvin monumentti sotienväliseltä ajalta on Tšekin keskuspankin rakennus. Kommunismin aikana aukiolle avattiin muun muassa maan silloin suurin kauppakeskus Kotva. 1980-luvulla aukiolle rakennettiin samanniminen metroasema. 2000-luvun alussa alueella tehtiin mittavia arkeologisia tutkimuksia ja kauppakeskus Palladium avattiin syksyllä 2007. ==Liikenne== Tasavallan aukion lävitse kulkevat raitiovaunulinjat 1, 2, 6, 8, 25 ja 26 sekä yölinjat 91, 94 ja 96. Prahan metrolinja B pysähtyy Náměstí Republikyn metroasemalla. ==Nähtävyydet== *Ruutiportti (Prašná brána) *Prahan kunnantalo (Obecní dům) *Hybernia teatteri (Divadlo Hybernia) *Kotva (kauppakeskus) *Palladium (kauppakeskus) *Tšekin keskuspankin rakennus ==Lähteet== == Aiheesta muualla == Luokka:Prahan aukiot ja torit
Primo

Primo voi tarkoittaa seuraavia: * Primo, showpainija * Primo, rullalautailutemppu * Primo, Sven Grahnin perustama rakennushelatehdas
Alfa (televisiokanava)

Alfa on suomalainen antenniverkossa toimiva televisiokanava. Televisiokanavan ohjelmasisältö painottuu uutiskatsauksiin sekä ajankohtais- ja kulttuuriohjelmiin. Televisiokanavan omistaja on Alfa Media Group Oy, jonka taustalla toimii keravalainen kristillinen medialähetysjärjestö IRR-TV. Sama tausta oli vuonna 2022 emoyhtiön konkurssiin kaatuneella Alfa-tv:llä ja vuosina 2009–2012 toimineella SuomiTV:lläVaalisto, Heidi: SuomiTV:n puuhamiehet tulevat taas, Taloussanomat 3.8.2011. Viitattu 29.4.2024.. Uusi televisiokanava sai ohjelmistotoimiluvan maaliskuussa 2024. Alfa Media Group Oy:lle myönnetty toimilupa on voimassa nykyisen toimilupakauden loppuun 10. tammikuuta 2027 asti. == Lähteet == Luokka:Suomalaiset televisiokanavat Luokka:Vuonna 2024 perustetut televisiokanavat
Gaetano Fraschini

Gaetano Fraschini (16. helmikuuta 1816 Pavia – 23. toukokuuta 1887 Napoli) oli italialainen oopperalaulaja, joka oli äänialaltaan tenori.Nicolas Slonimsky, Laura Kuhn, Dennis McIntire, Fraschini, Gaetano Baker’s Biographical Dictionary of Musicians, viitattu 7.3.2024 Fraschini sai opetusta Padre Davide da Bergamolta (Felice Moretti). Hän debytoi Paviassa vuonna 1837 ja lauloi sittemmin lukuisissa Italian kaupungeissa, kuten Milanossa, Venetsiassa, Triestessä ja Roomassa. Fraschini teki esiintymisiä myös Lontoossa. Fraschini esiintyi Giuseppe Verdin oopperoiden Attila, Il corsaro, La battaglia di Legnano, Alzira, Stiffelio ja Naamiohuvit kantaesityksissä. Hän oli mukana kantaesittämässä myös Gaetano Donizettin oopperaa Caterina Cornaro. Pavian Teatro Fraschini on nimetty tenorin mukaan. == Lähteet == Luokka:Italialaiset oopperalaulajat Luokka:Italialaiset tenorit Luokka:Vuonna 1816 syntyneet Luokka:Vuonna 1887 kuolleet
Grev Turegatan

Grev Turegatan on Tukholman Östermalmilla sijaitseva katu, joka kulkee Birger Jarlsgatanilta Valhallavägenille. Se on nimetty 1600-luvulla eläneen kreivi Ture Gabriel Oxenstiernan mukaan. ==Kuvia== Fontän av Carl Eldh.jpg|Grev Turegatanin ja Birger Jarlsgatanin risteyksessä on Carl Eldhin veistämä suihkulähde. Riddaren 10, Grev Turegatan, febr 2020a.jpg|Grev Turegatan 12–16: Tattersall (Gustaf Lindgren, 1898; muutostyöt Sigurd Westholm ja John Bagger, 1914). Rakennuksessa toimii muun muassa Kuninkaallinen insinööritieteiden akatemia. Artist Bio, Grev Turegatan 18, 1954.jpg|Elokuvateatteri Artist Bio Grev Turegatan 18:ssa vuonna 1954. Mainosjulisteessa Alaston satama. Plakett, Grev Turegatan 35, 10 sep 2012 007.jpg|Kirjailija Hjalmar Söderberg syntyi nykyisen Grev Turegatan 35:n paikalla sijainneessa talossa vuonna 1869. ==Lähteet== ==Aiheesta muualla== Luokka:Tukholman kadut Luokka:Östermalm
Ester Mazzoleni

Ester Mazzoleni (12. maaliskuuta 1883 Šibenik – 17. toukokuuta 1982 Palermo) oli italialainen oopperalaulaja, joka oli äänialaltaan sopraano.Nicolas Slonimsky, Laura Kuhn, Dennis McIntire, Mazzoleni, Ester Baker’s Biographical Dictionary of Musicians, viitattu 7.3.2024 Mazzoleni teki lauluopintojen jälkeen oopperadebyyttinsä Roomassa Leonoran roolissa Trubaduurissa vuonna 1906. Hän lauloi La Scalassa vuosina 1908–1917. Hän esiintyi myös monissa muissa italialaisissa oopperataloissa ja teki vierailuja eri oopperataloihin muualle Eurooppaan. Mazzoleni tulkitsi rooleja muiden muassa Giuseppe Verdin, Gaspare Spontinin, Luigi Cherubinin, Vincenzo Bellinin ja Gaetano Donizettin oopperoissa. == Lähteet == Luokka:Italialaiset oopperalaulajat Luokka:Sopraanot Luokka:Vuonna 1883 syntyneet Luokka:Vuonna 1982 kuolleet
Aikakausi

Aikakausi on ajanlaskua tai historiankirjoitusta varten määritelty, yleensä pitkä ajan jakso. Sitä voi määrittää esimerkiksi tietyn monarkian kesto, tietyn kalenterin tuntema erityinen aikaväli, tai geologinen, maapallon kehitystä kuvaava jaotus. Aikakautta kuvaavia muita käsitteitä ovat epookki, kreikkalaisen kulttuurin aioni ja sanskritin yuga. Geologiseen aikaperspektiiviin viittaavat maailmankausi, kausi, epookki ja vaihe. Suomeksi nimityksen aikakausi otti kirjallisena käyttöön Johan Henrik Cajan (1815-1887) vuonna 1839. ==Katso myös== * Antiikki *Elisabetin aikakausi (Britannia) *Esimoderni *Jaakon aikakausi (Britannia) *Keskiaika *Moderni *Uusi aika *Uusin aika *Viktoriaaninen aikakausi (Britannia) *Yrjöjen aikakausi (Britannia) * Sotaherrojen aikakausi (Kiina) ==Lähteet== Luokka:Aika
Tissemsiltin maakunta

Tissemsiltin maakunta () eli wilaya on hallintoalue Algerian pohjoisosassa. Sen keskus on Tissemsiltin kaupunki. Maakunnan pinta-ala on 3 152 neliökilometriä. Asukkaita on 349 100 henkeä (vuonna 2017, arvio). Tissemsiltin maakunta rajoittuu pohjoisessa Chlefin ja Aïn Deflan, idässä Médéan, etelässä Djelfan ja Tiaretin ja lännessä Relizanen maakuntiin. Maisemaa leimaavat vuoret ja tasangot. Vuotuinen sademäärä on 400–600 millimetriä. Maakunta jakautuu hallinnollisesti 8 piirikuntaan eli daïraan, joihin kuuluu 22 kuntaa. Piirikuntien keskukset ovat Ammari, Bordj Bou Naama, Bordj El Emir Abdelkader, Khemisti, Lardjem, Lazharia, Theniet El Had ja Tissemsilt. Tissemsiltistä on maantieyhteydet naapurimaakuntiin. Sen kautta kulkee Tiaretin ja Boughezoulin välinen rautatie. Maakunnan pääelinkeino on maatalous, joka tuottaa viljaa, vihanneksia ja lihaa. Lisäksi on muun muassa elintarvike- ja rakennustarviketeollisuutta. Tissemsiltissä toimii Ahmed Ben Yahia El Wancharissin yliopisto. Nähtävyyksiin kuuluvat El Meddadin kansallispuisto, Ain Antarin metsä, Ain Sfan kalliopiirrokset ja Tazan linnoitus. ==Lähteet== ==Aiheesta muualla== * Tissemsiltin matkailusivusto , , Luokka:Algerian maakunnat
Emmasten kirkko

Emmasten Immanuelin kirkko on Viron evankelis-luterilaisen kirkon kirkkorakennus Emmasten kylässä Viron Hiidenmaan saarella. Kirkko on valmistunut vuonna 1867. Siinä toimii Emmasten Immanuelin seurakunta. == Historia == Kirkkoa alettiin rakentaa vuonna 1866. Rakentamisen syynä oli se, ettei Emmasten kartanon lähellä sijainnut puinen Sõrun kappeli ollut enää käyttökelpoinen. Kartanonrouva, kreivitär Maria Brevern de la Gardie lahjoitti uudelle kirkolle tontin. ==Rakennus== Kirkko edustaa uusromaanista tyyliä. Sen Jeesuksen ylösnousemusta kuvaavan alttaritaulun on maalannut Tõnis Grenztein vuonna 1900. Kirkon kirkonkello oli toisen maailmansodan jälkeen piilotettuna noin 60 vuoden ajan. ==Lähteet== Luokka:Viron kirkot Luokka:Hiidenmaan kunta
Ukrainan ulkoministeri

Ukrainan ulkoministeri () on Ukrainan hallituksessa maan ulkopolitiikasta, mm. diplomaattisten suhteiden solmimisesta ja maan diplomaattisten edustustojen ylläpidosta, vastaava ministeri. Virka perustettiin 24. elokuuta 1991 voimaan tuleen lain nojalla. Ulkoministerin, kuin myös pää- ja puolustusministerin, valitsee ja nimittää tehtäväänsä Ukrainan presidentti. Verh’ovna radan tulee kuitenkin hyväksyä nimitykset. == Luettelo Ukrainan ulkoministereistä == Kuva Nimi Virkakausi Anatoli Zlenko 24.8.1991 – 25.8.1994 Hennadi Udovenko 25.8.1994 – 17.8.1998 118x118px Borys Tarasjuk 17.8.1998 – 29.9.2000 Anatoli Zlenko 2.10.2000 – 2.9.2003 Kostjantyn Hryštšenko 2.9.2003 –3.2.2005 118x118px Borys Tarasjuk 3.2.2005 – 1.12.2006 Arseni Jatsenjuk 21.3.2007 – 18.12.2007 Volodymyr Ohryzko 18.12.2007 – 3.3.2009 Petro Porošenko 9.10.2009 – 11.3.2010 Kostjantyn Hryštšenko 11.3.2010 – 24.12.2012 107x107px Leonid Kožara 24.12.2012 – 23.2.2014 Pavlo Klimkin 19.6.2014 – 29.8.2019 Vadym Prystaiko 29.8.2019 – 4.3.2020 Dmytro Kuleba 4.3.2020– 5.9.2024 Andrii Sybiha 5.9.2024 - Lähde: == Lähteet == *
Rautaliekki

Rautaliekki () on yhdysvaltalaiskirjailija Rebecca Yarrosin kirjoittama fantasiaromaani. Se on Empyreum-kirjasarjan toinen osa, joka seuraa romaania Siivenisku ja edeltää romaania Myrskynsilmä. Teos julkaistiin alkuperäiskielellä 7. marraskuuta 2023. Suomeksi romaanin julkaisee WSOY 21. marraskuuta 2024 ja sen suomentaa Laura Haavisto. Kirjasarjassa seurataan lohikäärmelentäjäksi kouluttautuvaa Violet Sorrengailia, joka yrittää selvitä hengissä opinnoistaan samalla, kun Navarren kuningaskunnan rajoilla riehuu sota. Toisessa osassa hän suorittaa toisen vuoden opintojaan, mutta Basgiathin sotakorkeakoulun uusi varakomentaja ottaa Violetin silmätikukseen ja painostaa häntä pettämään rakastettunsa. Sarjan ensimmäisen osan tavoin Rautaliekki on ollut suosittu: pelkästään Yhdysvalloissa kirjaa myytiin ensimmäisen viikon aikana yli 600 000 kappaletta. Siitä tuli kirjakauppaketju Waterstonesin ennakkotilatuin kirja yhden päivän aikana, neljä kuukautta ennen romaanin varsinaista ilmestymistä. The New York Timesin julkaisemalla myydyimpien kovakantisten kirjojen listalla romaani nousi suoraan ensimmäiseksi ja oli heinäkuuhun 2024 mennessä pysynyt listalla jo 34 viikkoa. Rautaliekki on yltänyt myyntilistojen kärkeen myös muualla maailmassa. == Lähteet == Luokka:Vuoden 2023 kirjat Luokka:Yhdysvaltalaiset fantasiaromaanit Luokka:Rakkausromaanit Luokka:Lohikäärmeet kirjallisuudessa
GDDR7

GDDR7 (Graphics Double Data Rate, version 7) SGRAM (Synchronous Graphics Random Access Memory) on muistityyppi, jonka standardin JEDEC julkaisi vuonna 2024. Standardin suurin muutos aiempiin versioihin verrattuna on muistiväylän siirtyminen NRZ (non-return-to-zero) -koodauksesta kolmen bitin PAM3-koodaukseen. Muutoksen myötä muistiväylä voi siirtää kolme bittiä kahdessa syklissä, jonka myötä tietoa siirtyy 50 prosenttia enemmän GDDR6-versioon verrattuna. Lisäksi muistipiirille tulee virheenkorjauskoodin tuki (ECC). GDDR-muistien aikaisemmissa versioissa nopeutta on kasvatettu suoraviivaisilla tavoilla muun muassa kasvattamalla purskeen kokoa, mutta kellotaajuuksien nostamisesta on tullut vaikeampaa. Tästä johtuen uudemmassa standardissa käytetään uusia menetelmiä nopeuttamiseen. GDDR6X käytti PAM4-koodausta neljällä signaalitasolla, jolloin voitiin siirtää kaksi databittiä sykliä kohden. PAM4-koodaus on herkempi satunnaiselle kohinalle ja lisäksi tarvitaan muita menetelmiä virheiden käsittelyyn. GDDR7 käyttää PAM3-koodausta, joka käyttää kolmetasoista pulssimodulaatiota (-1, 0, +1), jonka tietoa voi siirtää 1,5 bittiä sykliä kohden. Tiedon siirtonopeus on suurempi kuin NRZ-koodauksella ilman kellotaajuuden nostamista ja kohinasuhde on pienempi kuin PAM4-koodauksella. == Lähteet == Luokka:Muistit
Giacomo Galvani

Giacomo Galvani (1. marraskuuta 1825 Bologna – 7. toukokuuta 1889 Venetsia) oli italialainen oopperalaulaja, joka oli äänialaltaan tenori.Nicolas Slonimsky, Laura Kuhn, Dennis McIntire, Galvani, Giacomo Baker’s Biographical Dictionary of Musicians, viitattu 7.3.2024 Galvani opiskeli Bolognassa ja teki debyyttinsä vuonna 1849 Spoletossa Giuseppe Verdin I masnadierin esityksessä. Eniten arvostusta hän kuitenkin nautti bel canto -ohjelmiston tulkitsijana.Giacomo Galvani Opera Scotland, viitattu 7.3.2024 Hän teki esiintymisiä muun muassa Bolognassa, Milanossa, Lontoossa ja Barcelonassa. Esiintymisuransa jälkeen hän opetti laulua Venetsiassa ja vuosina 1869–1887 Moskovan konservatoriossa. Lisäksi Galvani johti oopperaseuruetta basso Giuseppe Ciampin kanssa. Vuonna 1887 hän jäi eläkkeelle ja asettui Venetsiaan. == Lähteet == Luokka:Italialaiset oopperalaulajat Luokka:Italialaiset tenorit Luokka:Vuonna 1825 syntyneet Luokka:Vuonna 1889 kuolleet
Marianella Morena

Marianella Morena (s. 29. maaliskuuta 1968 Sarandí Grande, Uruguay) on uruguaylainen näytelmäkirjailija, teatteriohjaaja ja opettaja, joka on kirjoittanut ja ohjannut muun muassa klassisten teoksien uudelleentulkintoja ja uruguaylaiseen kansallistunteeseen liittyviä myyttejä purkavia teoksia. Suomessa hänen UPM:n Uruguayn toimia tutkiva teoksensa Metsä Furiosa kantaesitettiin maaliskuussa 2024 Suomen Kansallisteatterissa. Morena on opiskellut näyttelijäksi, mutta vuodesta 1995 hän on keskittynyt näytelmien kirjoittamiseen ja opettamiseen. Hän on teatteritöissään kiinnostunut länsimäisen teatteriperinteen uudelleentulkinnoista nykyhetkeen. Hän kirjoitti ja ohjasi Don Juanin hahmoon perustuvan näytelmän Don Juan, el lugar del beso, joka sai Uruguayssa kaksi teatterialan Florencio-palkintoa. Morenan kirjoittama Antígona Oriental (2013) on puolestaan mukaelma Sofokleen Antigonesta. Sen ohjasi Uruguayssa saksalainen Volker Lösch. Näytelmässä Morena yhdistää Antigoneen mukaan Uruguayn vuosien 1973–1985 diktatuurin entisten vankien, vainottujen tyttärien ja maanpakolaisten todistuksia. Morenan on teoksissaan tutinut myös uruguaylaiseen kansallistunteeseen liittyviä myyttejä. Tällaisia teoksia ovat Las julietas (2009) ja No daré hijos, daré versos (2014). Morena yhdisti musikaaliaineksia teoksissaan Barranca abajo (2016), joka on varsin vapaa mukaelma Florencio Sánchezin työstä, ja Rabiosa melancolía (2017). Morenan kirjoittama ja ohjaama Metsä Furiosa kantaesitettiin maaliskuussa 2024 Suomen Kansallisteatterissa. Se käsittelee UPM:n Paso de los Torosin sellutehtaan aiheuttamia ympäristöongelmia sekä muita vaikutuksia. Näytelmä on myös osa vuosien 2021–2024 suomalais-uruguaylaista taide- ja tutkimushanketta Metsä geopolitiikan näyttämönä. == Lähteet == Luokka:Uruguaylaiset kirjailijat Luokka:Näytelmäkirjailijat Luokka:Teatteriohjaajat Luokka:Vuonna 1968 syntyneet Luokka:Elävät henkilöt
Karin Kneissl

Karin Kneissl (s. 1965) on itävaltalainen poliitikko, joka toimi maansa ulkoministerinä 2017–2019. Ulkoministerin toimen myötä Kneisslistä tuli myös ETYJin puheenjohtaja. Kneissl on opiskellut oikeustiedettä ja arabian kieltä. Hän on toiminut diplomaattina monissa maissa. Kneisslin läheinen suhde Vladimir Putinin on herättänyt huomiota – vuonna 2018 Putin osallistui Kneisslin häihin ja tanssitti morsianta. Vuonna 2023 Kneissl muutti Venäjälle Pietariin. Kneissl ei kuulu mihinkään puolueeseen, mutta hänet pääsi ulkoministeriksi venäläismielisen, laitaoikeistoa edustavan Itävallan vapauspuolue FPÖ:n tuella. == Lähteet == Luokka:Itävallan ulkoministerit Luokka:Vuonna 1965 syntyneet Luokka:Elävät henkilöt
Ionel Tudoran

Ionel Tudoran (24. kesäkuuta 1913 Bărăştii de Vede – 28. lokakuuta 1979) oli romanialainen oopperalaulaja, joka oli äänialaltaan tenori.David Cummings, Tudoran, Ionel Oxford Music Online, viitattu 7.3.2024 Tudoran opiskeli Enescu-musiikki- ja -teatteriakatemiassa Iaşissa. Hänen opettajiaan olivat Antonin Ciolan, Alexandru Zirra, Mihai Codreanu, Constantin Georgescu ja Agatha Bârsescu. Tudoran debytoi Rolandin roolissa Carl Michael Ziehrerin teoksessa Landstreicherin vuonna 1936 Iaşissa. Hän lauloi oopperataloissa Cluj-Napocassa (1937–1948) ja Bukarestissa (1948–1963). Lisäksi hän teki vierailijana esiintymisiä muun muassa Prahassa, Leipzigissä, Berliinissä, Dresdenissä ja Moskovassa.Nicolas Slonimsky, Laura Kuhn, Dennis McIntire, Tudoran, Ionel Baker’s Biographical Dictionary of Musicians, viitattu 7.3.2024 Tudoran lopetti esiintymisen vuonna 1963 ja opetti sitten Bukarestin konservatoriossa vuoteen 1972 saakka. Hänen tärkeisiin rooleihinsa kuuluivat Don José, Faust ja Cavaradossi. == Lähteet == Luokka:Romanialaiset oopperalaulajat Luokka:Tenorit Luokka:Vuonna 1913 syntyneet Luokka:Vuonna 1979 kuolleet
Osin kirkko (Os)

Osin kirkko () on Osin kunnassa Innlandetin läänissä Norjassa sijaitseva puinen ristikirkko vuodelta 1862. Os kirke - altertavle.jpg|Alttari Os kirke Hedmark.jpg|Pihaportti ==Lähteet== ==Aiheesta muualla== Luokka:Norjan puukirkot kirkko
Arifron

Arifron (, ) voi viitata seuraaviin antiikin kreikkalaisiin henkilöihin: * Arifon (800-luku eaa.), Ateenan arkontti * Arifron, useita henkilöitä ateenalaisessa alkmaionidien suvussa: ** Arifron I (500-luku eaa.), Ksanthippoksen isä ja Perikleen isoisäHerodotos: Historiateos 6.131, 6.136, 7.33, 8.131; Pausanias: Kreikan kuvaus 3.7.8. ** Arifron II (400-luku eaa.), Ksanthippoksen poika ja Perikleen veliPlaton: Protagoras 320a. * Arifron Sikyonlainen, runoilija == Lähteet ==
Narbuvollin kirkko

Narbuvollin kirkko () on Osin kunnassa Innlandetin läänissä Norjassa sijaitseva kivinen pitkäkirkko vuodelta 1862. ==Kuvia== Narbuvoll kirke - kor.jpg|Alttari ==Lähteet== ==Aiheesta muualla== Luokka:Norjan kivikirkot kirkko
Drakon

Drakon () tai Draco (lat., myös Dracon) voi viitata seuraaviin: * Drakon Ateenalainen (600-luku eaa.), ateenalainen lainsäätäjä; tunnetuin samannimisistä * Drakon Ateenalainen (400/300-luku eaa.), muusikko * Drakon Korkyralainen, kirjailija * Drakon Pelleneläinen (400/300-luku eaa.), Derkyllidaan sotapäällikkö * Drakon Stratonikeialainen (1. vuosisata jaa.), grammaatikko * Drakon I (400/300-luku eaa.), asklepiadi 18. sukupolvessa, Hippokrateen poika * Drakon II (300-luku eaa.), asklepiadi 19. sukupolvessa * Drakon III (300-luku eaa.), asklepiadi * draco, roomalainen ratsuväen sotamerkki * DraCo, tietokone * Lohikäärme (Draco), tähdistö